अब सब जगह एक कीमत पर मिलेगा बोतलबंद पानी
नई दिल्ली | जगह के हिसाब से अब आपको मिनरल वॉटर की अलग-अलग कीमत नहीं चुकानी होगी। उपभोक्ता मामलों के मंत्री रामविलास पासवान ने साफ किया है कि एयरपोर्ट हो, होटल या फिर मॉल सभी जगह पर बोतलबंद पानी का एक ही दाम होगा। केंद्रीय खाद्य मंत्री रामविलास पासवान ने सोमवार को ट्वीट कर यह जानकारी दी। उपभोक्ता फोरम में बोतलबंद पानी शेष|पेज 9
की इन जगहों पर अलग-अलग कीमतें वसूली जाने की शिकायतें बड़े पैमाने पर आ रही हैं।
इनसे यह भी पता चला है कि कंपनियां समान बोतलबंद पानी पर बाकायदा अलग-अलग कीमत प्रिंट कर रही हैं। इस पर उनके मंत्रालय ने कंपनियों से जवाब भी मांगा है।
गत अक्टूबर में पासवान ने कहा था कि एयरपोर्ट, मल्टीप्लेक्स और होटलों में बोतलबंद पानी अधिकतम खुदरा मूल्य (एमआरपी) से 10 से 20 फीसदी अधिक कीमत पर बेचा जा रहा है। यदि कोई ऐसा करते पाया जाता है तो उसके खिलाफ सख्त कार्रवाई की जाएगी, जिसमें जुर्माने के साथ-साथ जेल की सजा का प्रावधान शामिल है।
hin_Deva hin_Deva hin_Deva hin_Deva hin_Deva